title: 2014/77/EU: Provedbena odluka Vijeća od 11. veljače 2014. o provedbi Uredbe (EU) br. 1024/2013 o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija

text:
               12.2.2014

               HR

               Službeni list Europske unije

               L 41/19

      PROVEDBENA ODLUKA VIJEĆA

   od 11. veljače 2014.
   o provedbi Uredbe (EU) br. 1024/2013 o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija
   (2014/77/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 291. stavak 2.,
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 26. stavak 3.,
   budući da:

               (1)

               Vijeće je 15. listopada 2013. donijelo Uredbu Vijeća (EU) br. 1024/2013 o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija.

               (2)

               Planiranje i izvršavanje zadaća dodijeljenih ESB-u trebalo bi u potpunosti obavljati interno tijelo koje se sastoji od predsjednika i potpredsjednika te četiri predstavnika ESB-a i jednog predstavnika nacionalnog nadležnog tijela iz svake države članice sudionice („nadzorni odbor”).

               (3)

               Nadzorni odbor trebao bi biti ključno tijelo u izvršavanju nadzornih zadaća od strane ESB-a, zadaća za koje su do sada uvijek bila odgovorna nacionalna nadležna tijela. Zato je Vijeće 16. prosinca 2013. donijelo provedbenu odluku o imenovanju predsjednice nadzornog odbora (2). Iz istog bi razloga trebalo ovlastiti Vijeće za donošenje provedbene odluke o imenovanju potpredsjednika nadzornog odbora.

               (4)

               U skladu s člankom 26. stavkom 3. gore navedene Uredbe te nakon saslušanja nadzornog odbora, ESB je 22. siječnja 2014. podnio Europskom parlamentu na odobrenje prijedlog za imenovanje potpredsjednice nadzornog odbora. Europski parlament odobrio je taj prijedlog 5. veljače 2014.

               (5)

               Naknadno je 5. veljače 2014. ESB podnio Vijeću prijedlog za imenovanje potpredsjednice nadzornog odbora,

         DONIJELO JE OVU ODLUKU:
   Članak 1.
   Gđa Sabine LAUTENSCHLÄGER imenuje se potpredsjednicom nadzornog odbora Europske središnje banke.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 11. veljače 2014.

            Za Vijeće

            Predsjednik

         E. VENIZELOS

      (1)  SL L 287, 29.10.2013., str. 63.

      (2)  Provedbena odluka Vijeća 2013/797/EU od 16. prosinca 2013. o provedbi Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 352, 24.12.2013., str. 50.).


title: Provedbena odluka Komisije (EU) 2016/135 оd 29. siječnja 2016. o odgodi isteka odobrenja flokumafena, brodifakuma i varfarina za uporabu u biocidnim proizvodima za vrstu proizvoda 14 (Tekst značajan za EGP)

text:
               2.2.2016

               HR

               Službeni list Europske unije

               L 25/65

         PROVEDBENA ODLUKA KOMISIJE (EU) 2016/135
   оd 29. siječnja 2016.
   o odgodi isteka odobrenja flokumafena, brodifakuma i varfarina za uporabu u biocidnim proizvodima za vrstu proizvoda 14
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 14. stavak 5.,
   budući da:

               (1)

               Aktivne tvari flokumafen, brodifakum i varfarin bile su uključene u Prilog I. Direktivi 98/8/EZ Europskog parlamenta i Vijeća (2) za uporabu u biocidnim proizvodima za vrstu proizvoda 14, a u skladu s člankom 86. Uredbe (EU) br. 528/2012 smatraju se odobrenima na temelju te Uredbe podložno specifikacijama i uvjetima iz Priloga I. toj Direktivi.

               (2)

               Njihovo odobrenje isteći će 30. rujna 2016. za flokumafen i 31. siječnja 2017. za brodifakum i varfarin. U skladu s člankom 13. stavkom 1. Uredbe (EU) br. 528/2012 podneseni su zahtjevi za obnovu odobrenja tih aktivnih tvari.

               (3)

               Zbog utvrđenih rizika pri uporabi aktivnih tvari flokumafena, brodifakuma i varfarina obnova njihova odobrenja podliježe ocjeni jedne ili više alternativnih aktivnih tvari. Osim toga, zbog tih rizika odobrenje tih aktivnih tvari može se obnoviti samo ako se dokaže da je ispunjen barem jedan od uvjeta iz članka 5. stavka 2. prvog podstavka Uredbe (EU) br. 528/2012.

               (4)

               Komisija je pokrenula studiju o mjerama za smanjenje rizika koje se mogu primijeniti na antikoagulantne rodenticide, a u cilju predlaganja najprikladnijih mjera za smanjenje rizika povezanih sa svojstvima tih aktivnih tvari.

               (5)

               Podnositeljima zahtjeva za obnovu odobrenja tih aktivnih tvari trebalo bi omogućiti da se u svojem zahtjevu pozovu na zaključke te studije. Nadalje, zaključke te studije trebalo bi uzeti u obzir pri odlučivanju o obnovi odobrenja svih antikoagulantnih rodenticida.

               (6)

               Kako bi se olakšalo preispitivanje i usporedba rizika i koristi svih antikoagulantnih rodenticida te mjera za smanjenje rizika koje se na njih primjenjuju, ocjena flokumafena, brodifakuma i varfarina trebala bi se provesti usporedno s ocjenom ostalih antikoagulantnih rodenticida.

               (7)

               Stoga će zbog razloga izvan kontrole podnositeljâ zahtjevâ odobrenje flokumafena, brodifakuma i varfarina vjerojatno isteći prije nego što se donese odluka o mogućoj obnovi njihova odobrenja. Stoga je primjereno odgoditi datum isteka odobrenja tih aktivnih tvari u razdoblju dovoljnom za razmatranje zahtjevâ.

               (8)

               Osim datuma isteka odobrenja, te bi tvari trebale ostati odobrene podložno specifikacijama i uvjetima iz Priloga I. Direktivi 98/8/EZ.

               (9)

               Mjere predviđene ovom Odlukom u skladu su s mišljenjem Stalnog odbora za biocidne proizvode,

         DONIJELA JE OVU ODLUKU:
   Članak 1.
   Datum isteka odobrenja flokumafena, brodifakuma i varfarina za uporabu u biocidnim proizvodima za vrstu proizvoda 14 odgađa se do 30. lipnja 2018.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 29. siječnja 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).


title: Provedbena odluka Komisije (EU) 2016/362 оd 11. ožujka 2016. o odobrenju entalpijskog spremnika društva MAHLE Behr GmbH & Co. KG kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP)

text:
               12.3.2016

               HR

               Službeni list Europske unije

               L 67/59

         PROVEDBENA ODLUKA KOMISIJE (EU) 2016/362
   оd 11. ožujka 2016.
   o odobrenju entalpijskog spremnika društva MAHLE Behr GmbH & Co. KG kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   budući da:

               (1)

               Proizvođač MAHLE Behr GmbH & Co. KG (dalje u tekstu: podnositelj zahtjeva) podnio je 29. travnja 2015. zahtjev za odobrenje entalpijskog spremnika kao inovativne tehnologije. Potpunost tog zahtjeva ocijenjena je u skladu s člankom 4. Provedbene uredbe Komisije (EU) br. 725/2011 (2). Komisija je utvrdila da u izvornom zahtjevu nedostaju određene relevantne informacije te je od podnositelja zahtjeva zatražila da dopuni zahtjev. Podnositelj je zahtjeva tražene informacije dostavio 27. svibnja 2015. Utvrđeno je da je zahtjev potpun pa je razdoblje u kojem ga Komisija mora ocijeniti započelo na dan nakon datuma zaprimanja potpunih informacija, dakle 28. svibnja 2015.

               (2)

               Zahtjev je ocijenjen u skladu s člankom 12. Uredbe (EZ) br. 443/2009, Provedbenom uredbom (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 (Tehničke smjernice, verzija iz veljače 2013.) (3).

               (3)

               Zahtjev se odnosi na entalpijski spremnik namijenjen za smanjenje emisija CO2 i potrošnje goriva nakon pokretanja hladnog motora s unutarnjim izgaranjem zbog bržeg zagrijavanja motora.

               (4)

               Komisija je utvrdila da informacije dostavljene u zahtjevu dokazuju da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011.

               (5)

               Podnositelj zahtjeva dokazao je da entalpijski spremnici nisu ugrađeni u 3 % ili više novih osobnih automobila registriranih referentne 2009. godine u skladu s člankom 2. stavkom 2. točkom (a) Provedbene uredbe (EU) br. 725/2011.

               (6)

               Podnositelj zahtjeva upotrijebio je sveobuhvatan postupak ispitivanja u skladu s tehničkim smjernicama i definirao osnovno vozilo kao vozilo u koje je ugrađen deaktivirani entalpijski spremnik.

               (7)

               Podnositelj zahtjeva dostavio je metodologiju za ispitivanje smanjenja CO2. Komisija smatra da će se ispitnom metodologijom dobiti ispitni rezultati koji su provjerljivi, ponovljivi i usporedivi te da se njome mogu na realističan način dokazati koristi inovativne tehnologije za emisije CO2 s visokom statističkom značajnošću u skladu s člankom 6. Provedbene uredbe (EU) br. 725/2011.

               (8)

               U tom je kontekstu podnositelj zahtjeva na zadovoljavajući način dokazao da smanjenje emisije koje se postiže entalpijskim spremnikom iznosi najmanje 1 g CO2/km.

               (9)

               Budući da je u homologacijskom ispitivanju emisija CO2 iz Uredbe (EZ) br. 715/007 Europskog parlamenta i Vijeća (4) i Uredbe Komisije (EZ) br. 692/2008 (5) entalpijski spremnik deaktiviran, Komisija je utvrdila da ta tehnologija nije obuhvaćena standardnim ispitnim ciklusom.

               (10)

               Vozač ne odlučuje o aktivaciji entalpijskog spremnika. Na temelju toga Komisija smatra da bi se proizvođač trebao smatrati odgovornim za smanjenje emisija CO2 uzrokovano primjenom inovativne tehnologije.

               (11)

               Komisija je utvrdila da je izvješće o provjeri izradilo neovisno ovlašteno tijelo TÜV SÜD Auto Service GmbH te da se tim izvješćem potkrepljuju rezultati navedeni u zahtjevu.

               (12)

               Na temelju toga Komisija je zaključila da nema primjedbi u vezi s odobrenjem predmetne inovativne tehnologije.

               (13)

               Za potrebe određivanja opće oznake eko-inovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (6) trebalo bi utvrditi pojedinačnu oznaku koja će se upotrebljavati za inovativnu tehnologiju odobrenu u skladu s ovom Odlukom,

         DONIJELA JE OVU ODLUKU:
   Članak 1.
   1.   Entalpijski spremnik koji je MAHLE Behr GmbH & Co. KG opisao u svojem zahtjevu odobrava se kao inovativna tehnologija u smislu članka 12. Uredbe (EZ) br. 443/2009.
   2.   Smanjenje emisija CO2 zbog upotrebe entalpijskog spremnika utvrđuje se primjenom metodologije iz Priloga.
   3.   Pojedinačna je oznaka eko-inovacije koju treba unijeti u homologacijsku dokumentaciju koju treba upotrijebiti za inovativnu tehnologiju odobrenu u skladu s ovom Provedbenom odlukom „18”.
   Članak 2.
   Ova Odluka stupa na snagu dvadesetoga dana od dana objave u Službenom listu Europske unije.

      Sastavljeno u Bruxellesu 11. ožujka 2016.

            Za Komisiju

            Predsjednik

         Jean-Claude JUNCKER

      (1)  SL L 140, 5.6.2009., str. 1.

      (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).

      (3)  https://circabc.europa.eu/w/browse/42c4a33e-6fd7-44aa-adac-f28620bd436f

      (4)  Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.).

      (5)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).

      (6)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

      PRILOG

         METODOLOGIJA ZA UTVRĐIVANJE UŠTEDE CO2 NASTALE PRIMJENOM TEHNOLOGIJE ENTALPIJSKOG SPREMNIKA

      1.   UVOD
      Kako bi se utvrdilo smanjenje CO2 koje se može pripisati primjeni tehnologije entalpijskog spremnika (EST sustav), nužno je odrediti sljedeće:

                  (a)

                  ispitni postupak koji treba provesti radi utvrđivanja krivulja hlađenja osnovnog vozila (vozila s ugrađenim deaktiviranim entalpijskim spremnikom) i ekoinovativnog vozila;

                  (b)

                  ispitni postupak koji treba provesti radi utvrđivanja emisija CO2 pri različitim početnim temperaturama rashladnog sredstva motora;

                  (c)

                  ispitni postupak koji treba provesti radi utvrđivanja teoretske temperature motora nakon pražnjenja EST sustava;

                  (d)

                  ispitni postupak koji treba provesti radi utvrđivanja koristi od pokretanja toplog motora;

                  (e)

                  formule koje treba upotrijebiti radi utvrđivanja ušteda CO2;

                  (f)

                  formule koje treba upotrijebiti radi utvrđivanja statističke pogreške i statističke značajnosti rezultata.

            2.   SIMBOLI I KRATICE

         Simboli na latinici

                  BTA

                  –

                  emisija CO2 vozila u homologacijskim uvjetima [g CO2/km]

                  –

                  ušteda CO2 [g CO2/km]

                  CO2

                  –

                  ugljikov dioksid

                  CO2 (Tk)

                  –

                  aritmetička sredina emisija CO2 vozila izmjerenih NEDC-om uz temperaturu okoline 14 °C i početne temperature rashladnog sredstva motora Tk [g CO2/km]

                  deng

                  –

                  faktor pada temperature krivulje hlađenja rashladnog sredstva motora [1/h]

                  dEST

                  –

                  faktor pada temperature krivulje hlađenja EST-a [1/h]

                  EST

                  –

                  entalpijski spremnik

                  K

                  –

                  efektivni omjer termalnih inercija [–]

                  m

                  –

                  broj mjerenja uzorka

                  NEDC

                  –

                  novi europski vozni ciklus

                  –

                  normalizirani potencijal potrošnje goriva pri početnoj temperaturi rashladnog sredstva motora za odabrana vremena parkiranja ti [–]

                  pt

                  –

                  vrijeme parkiranja [h]

                  Teng

                  –

                  temperatura rashladnog sredstva motora tijekom vremena parkiranja [°C]

                  Tengmod

                  –

                  teoretska temperatura rashladnog sredstva motora nakon pražnjenja EST sustava [°C]

                  TEST

                  –

                  temperatura rashladnog sredstva EST-a tijekom vremena parkiranja [°C]

                  Tcold

                  –

                  temperatura pri pokretanju hladnog motora [°C] koja iznosi 14 °C

                  Thot

                  –

                  temperatura pri pokretanju toplog motora [°C], odnosno temperatura rashladnog sredstva motora na kraju NEDC-a

                  SOC

                  –

                  stanje napunjenosti

                  SVSpt

                  –

                  udjel distribucije vremena parkiranja [%], kako je definiran u tablici 6.

                  WFti

                  –

                  faktor ponderiranja za vrijeme parkiranja ti [%], kako je definiran u tablici 3.

         Indeksi

      Indeks ti odnosi se na odabrana vremena parkiranja, kako su definirana u tablici 1.
      Indeks j odnosi se na mjerenja uzorka.
      Indeks k odnosi se na početne temperature rashladnog sredstva motora.
      3.   UTVRĐIVANJE KRIVULJA HLAĐENJA I TEMPERATURA
      Krivulje hlađenja eksperimentalno se utvrđuju za rashladno sredstvo motora osnovnog vozila i za rashladno sredstvo ekoinovativnog vozila. Te iste krivulje primjenjive su na varijante vozila s istim toplinskim kapacitetima, razmještajem dijelova u motornom prostoru, toplinskom izolacijom motora i EST sustavom. Ispitni eksperimenti obuhvaćaju kontinuirano mjerenje reprezentativnih temperatura rashladnog sredstva motora i rashladnog sredstva u EST sustavu putem termoparova uz konstantnu temperaturu okoline od najmanje 14 °C tijekom 24 h. Motor se mora dovoljnim brojem uzastopnih ispitivanja NEDC-om ugrijati do maksimalne temperature rashladnog sredstva prije prekida. Vozilo se nakon pretkondicioniranja isključuje, a ključ za pokretanje uklanja. Prednji poklopac motora mora biti potpuno zatvoren. Svi umjetni ventilacijski sustavi u ispitnoj komori moraju biti isključeni.
      Dobivene krivulje izmjerenog hlađenja matematički se spajaju: za motor formulom 1., a za EST sustav formulom 2.

         Formula 1.

         Formula 2.

      Za usklađivanje tih krivulja upotrebljava se metoda najmanjih kvadrata. Kako bi se to postiglo, zbog netipičnog ponašanja temperature rashladnog sredstva nakon isključivanja sustava rashlađivanja ne uzimaju se u obzir podaci mjerenja temperature tijekom barem prvih 30 minuta nakon isključivanja motora.
      Formulom 1. trebalo bi izračunati temperaturu motora u uvjetima određenog vremena parkiranja () te je navesti u tablici 1.

         Tablica 1.

         Temperatura motora u uvjetima odabranih vremena parkiranja

                  Odabrano vrijeme parkiranja (ti)

                  t1

                  t2

                  t3

                  pt [h]

                  2,5

                  4,5

                  16,5

                     [°C]

            4.   UTVRĐIVANJE EMISIJE CO2 PRI RAZLIČITIM POČETNIM TEMPERATURAMA RASHLADNOG SREDSTVA
      Emisija CO2 i potrošnje goriva vozila moraju se mjeriti u skladu s Prilogom 6. Pravilniku UN/ECE-a br. 101 (Metoda mjerenja emisija ugljikovog dioksida i potrošnje goriva vozila s pogonom samo na motor s unutarnjim izgaranjem). Postupak treba izmijeniti na sljedeći način:

                  1.

                  temperatura okoline u ispitnoj komori mora biti niža od 14 °C;

                  2.

               pet početnih temperatura rashladnog sredstva motora mora biti: Tcold, Thot,
                     ,
                      i
                     .
            Ispitivanja se mogu provesti bilo kojim redom. Između ispitivanja moguće je provesti jedno ili dva ispitivanja NEDC-om radi pretkondicioniranja. Mora se osigurati da je stanje napunjenosti (SOC) akumulatora za startanje (na primjer, pomoću signala na CAN sabirnici) nakon svakog ispitivanja unutar 5 %, te se to mora dokumentirati.
      Cijeli postupak ispitivanja ponavlja se najmanje tri puta (tj. m ≥ 3). Aritmetička sredina rezultata CO2 za svaku početnu temperaturu rashladnog sredstva motora (Tk) izračunava se formulom 3. i navodi u tablici 2.

         Formula 3.

      pri čemu k = 1, 2 …, 5

                  T1 = Tcold

                  T2 = Thot

         Tablica 2.

         Emisija CO2 pri različitim početnim temperaturama rashladnog sredstva motora

                  Početna temperatura rashladnog sredstva motora Tk

                  Tcold

                  Thot

                  CO2 (Tk) [g CO2/km]

            5.   UTVRĐIVANJE TEORETSKE TEMPERATURE MOTORA NAKON PRAŽNJENJA EST SUSTAVA
      Upotrebom ispitnih rezultata iz točke 4., navedenih u tablici 2., normalizirani potencijal potrošnje goriva NP() za uvjete odabranih vremena parkiranja, navedenih u tablici 1., izračunava se formulom 4.

         Formula 4.

      Zatim se formulom 5. izračunava teoretska temperatura rashladnog sredstva motora nakon pražnjenja EST sustava za uvjete odabranih vremena parkiranja .

         Formula 5.

      Relativni omjer termalnih inercija Kti za uvjete odabranih vremena parkiranja definira se formulom 6.

         Formula 6.

      Dobiveni realni omjer termalnih inercija K izračunava se ponderiranjem triju rezultata Kti u odnosu na udjel zaustavljanja vozila, kako je definirano formulom 7.

         Formula 7.

      pri čemu

                  WFti

                  –

                  faktor ponderiranja za vrijeme parkiranja ti [–], kako je definiran u tablici 3.

         Tablica 3.

         Parametar ponderiranja za izračun faktora K

                  WFt1 [%]

                  63,4

                  WFt2 [%]

                  14,0

                  WFt3 [%]

                  22,6

            Formulom 8. izračunava se teoretska temperatura motora  nakon pražnjenja EST sustava za uvjet parkirnog vremena pt.

         Formula 8.

      Rezultati izračuna nalaze se u tablici 4.

         Tablica 4.

         Teoretska temperatura motora nakon pražnjenja EST sustava za različita vremena parkiranja

                  pt [h]

                  0,5

                  1,5

                  2,5

                  3,5

                  4,5

                  5,5

                  6,5

                  7,5

                  8,5

                  9,5

                  10,5

                  11,5

                     [°C]

                  pt [h]

                  12,5

                  13,5

                  14,5

                  15,5

                  16,5

                  17,5

                  18,5

                  19,5

                  20,5

                  21,5

                  22,5

                  23,5

                     [°C]

            6.   UTVRĐIVANJE KORISTI OD POKRETANJA TOPLOG MOTORA
      Korist od pokretanja toplog motora (HSB) vozila u koje je ugrađena tehnologija utvrđuje se eksperimentalno formulom 9. Ta vrijednost opisuje razliku u emisijama CO2 između ispitivanja NEDC-om pri pokretanju hladnog i toplog motora u odnosu na rezultat pri pokretanju hladnog motora.

         Formula 9.

      7.   UTVRĐIVANJE UŠTEDA CO2

      Prije započinjanja službenog ispitivanja tipa I. koje se treba provesti u skladu s Uredbom (EZ) br. 692/2008 homologacijsko tijelo mora provjeriti da je temperatura rashladnog sredstva, uključujući ono u entalpijskom spremniku, unutar ± 2 K od sobne temperature. Ako se ne postigne ta temperatura, ne može se primijeniti metodologija za utvrđivanje uštede CO2 za EST.
      Provjera se može provesti mjerenjem u entalpijskom spremniku (npr. termoparom) ili isključivanjem EST sustava prije kondicioniranja kako se ugrijano rashladno sredstvo ne bi spremilo u spremnik. Temperatura u entalpijskom spremniku bilježi se u ispitno izvješće.
      Relativni potencijal smanjenja CO2
          za različita vremena parkiranja izračunava se formulom 10.

         Formula 10.

      Rezultati izračuna nalaze se u tablici 5.

         Tablica 5.

         Relativni potencijal smanjenja CO2

         za različita vremena parkiranja

                  pt [h]

                  0,5

                  1,5

                  2,5

                  3,5

                  4,5

                  5,5

                  6,5

                  7,5

                  8,5

                  9,5

                  10,5

                  11,5

                  ΔCO2(pt) [%]

                  pt [h]

                  12,5

                  13,5

                  14,5

                  15,5

                  16,5

                  17,5

                  18,5

                  19,5

                  20,5

                  21,5

                  22,5

                  23,5

                  ΔCO2(pt) [%]

            Uštede CO2 ponderirane za vremena parkiranja (pt) izračunavaju se formulom 11.

         Formula 11.

      pri čemu je

                  SVSpt

                  –

                  udjel distribucije vremena parkiranja [%], kako je definiran u tablici 6.

         Tablica 6.

         Distribucija vremena parkiranja (udjel u zaustavljanjima vozila)

                  pt [h]

                  0,5

                  1,5

                  2,5

                  3,5

                  4,5

                  5,5

                  6,5

                  7,5

                  8,5

                  9,5

                  10,5

                  11,5

                  SVSpt [%]

                  36

                  13

                  6

                  4

                  2

                  2

                  1

                  1

                  3

                  4

                  3

                  1

                  pt [h]

                  12,5

                  13,5

                  14,5

                  15,5

                  16,5

                  17,5

                  18,5

                  19,5

                  20,5

                  21,5

                  22,5

                  23,5

                  SVSpt [%]

                  1

                  3

                  3

                  2

                  1

                  1

                  1

                  1

                  1

                  1

                  1

                  1

            8.   IZRAČUN STATISTIČKE POGREŠKE
      Statističke pogreške u rezultatima ispitne metodologije uzrokovane mjerenjima moraju se kvantificirati. Za svako se ispitivanje provedeno pri različitim početnim temperaturama rashladnog sredstva motora izračunava standardna devijacija aritmetičke sredine formulom 12.

         Formula 12.

      pri čemu k = 1, 2, …, 5

                  T1 = Tcold

                  T2 = Thot

            Standardna devijacija ušteda CO2
          izračunava se formulom 13.

         Formula 13.

      pri čemu

      9.   STATISTIČKA ZNAČAJNOST
      Za svaki se tip, varijantu i izvedbu vozila s ugrađenim EST sustavom mora dokazati da pogreška u uštedama CO2 izračunanih formulom 13 nije veća od razlike između ukupnih ušteda CO2 i praga najmanje uštede propisanoga u članku 9. stavku 1. Uredbe (EU) br. 725/2011 (vidjeti formulu 14).

         Formula 14.

      pri čemu

                  MT

                  :

                  minimalni prag [gCO2/km] koji iznosi 1 g CO2/km

                  :

                  korekcijski koeficijent CO2 zbog povećanja mase zbog ugradnje EST sustava. Za  trebaju se upotrijebiti podaci iz tablice 7.

         Tablica 7.

         Korekcijski koeficijent CO2 zbog dodatne mase

                  Vrsta goriva

                  Korekcijski koeficijent CO2 zbog dodatne mase ()
                  [g CO2/km]

                  benzin

                  0,0277 · Δm

                  dizel

                  0,0383 · Δm

            Δm u tablici 7 je dodatna masa zbog ugradnje EST sustava. To je masa EST sustava potpuno napunjenog rashladnim sredstvom.
      10.   EST SUSTAV ZA UGRADNJU U VOZILA
      Homologacijsko tijelo mora potvrditi uštede CO2 na temelju mjerenja EST sustava primjenom ispitne metodologije iz ovog Priloga. Ako su uštede emisije CO2 ispod praga propisanog u članku 9. stavku 1., primjenjuje se članak 11. stavak 2. drugi podstavak Uredbe (EU) br. 725/2011.


title: 2012/44/EU: Provedbena odluka Komisije od 25. siječnja 2012. o pravilima za veterinarske preglede živih životinja i proizvoda životinjskog podrijetla koji iz trećih zemalja ulaze u određene francuske prekomorske departmane (priopćena pod brojem dokumenta C(2012) 222)  Tekst značajan za EGP

text:
               11/Sv. 118

               HR

               Službeni list Europske unije

               181

         32012D0044

               L 024/14

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 25. siječnja 2012.
   o pravilima za veterinarske preglede živih životinja i proizvoda životinjskog podrijetla koji iz trećih zemalja ulaze u određene francuske prekomorske departmane
   (priopćena pod brojem dokumenta C(2012) 222)
   (Vjerodostojan je samo tekst na francuskom jeziku)
   (Tekst značajan za EGP)
   (2012/44/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 13.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji se unose u Zajednicu iz trećih zemalja (2), a posebno njezin članak 18.,
   budući da:

               (1)

               U Direktivama 91/496/EEZ i 97/78/EZ se detaljno navode uvjeti za veterinarske preglede svake pošiljke živih životinja i proizvoda životinjskog podrijetla koji u Uniju trebaju doći iz trećih zemalja putem granične inspekcijske postaje koju je odobrila Unija.

               (2)

               Člankom 13. Direktive 91/496/EEZ dopuštaju se posebna pravila za obavljanje pregleda živih životinja uvezenih za klanje i namijenjenih domaćoj potrošnji i životinja za uzgoj ili proizvodnju u udaljenim dijelovima država članica. Prema tim pravilima Komisiji se dostavlja plan s opisom vrste pregleda koje treba obaviti. U tim planovima se točno moraju odrediti koji su pregledi obavljeni kako bi se spriječila otprema životinja dovedenih u dotična udaljena područja ili proizvoda dobivenih od tih životinja u druga područja Unije.

               (3)

               Člankom 18. Direktive 97/78/EZ dopuštaju se posebna pravila za obavljanje pregleda proizvoda životinjskog podrijetla uvezenih za domaću uporabu u udaljenim dijelovima, između ostalog, Francuske Republike. Prema tim pravilima Komisiji se dostavlja plan s opisom vrste pregleda koje treba obaviti. U planovima se točno moraju odrediti pregledi koji su obavljeni kako bi se spriječila otprema proizvoda životinjskog podrijetla dovedenih u udaljena područja u druga područja Unije.

               (4)

               U Uredbi Komisije (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (3) i Uredbi Komisije (EZ) br. 282/2004 od 18. veljače 2004. o uvođenju dokumenta za deklariranje i veterinarske preglede životinja iz trećih zemalja koje ulaze u Zajednicu (4) detaljno su prikazani postupci za obavješćivanje i obavljanje veterinarskih pregleda proizvoda životinjskog podrijetla i živih životinja i predviđa se zajednički veterinarski dokument o ulasku (ZVDU) koji se koristi kako bi se dokumentirali rezultati veterinarskih pregleda tih pošiljaka.

               (5)

               Francuska tijela su Komisiji dostavila odgovarajuće planove za određene ulazne točke u francuskim prekomorskim departmanima Guadeloupeu, Martiniqueu i Francuskoj Gvajani.

               (6)

               Prema francuskim planovima uvoz svih pošiljaka živih životinja ili proizvoda životinjskog podrijetla u departmane odvija se na određenim ulaznim točkama gdje se pošiljke podvrgavaju veterinarskim pregledima. Provedbom tih planova učinkovito se sprečava dostava pošiljaka u ostala područja Unije koja ne udovoljavaju zahtjevima relevantnog zakonodavstva Unije. To se postiže tako da se u ZVDU živih životinja ili proizvoda životinjskog podrijetla čiji je uvoz u departmane odobren unese napomena kako je njihova uporaba ograničena samo na područje dotičnog departmana. Uvoznici su obaviješteni kako se te žive životinje, proizvodi dobiveni od njih ili proizvodi životinjskog podrijetla ne smiju otpremiti u ostale dijelove teritorija Unije, a nadležna tijela francuskih prekomorskih departmana provjeravaju usklađenost s tim zahtjevom kada odobravaju potvrde za unutarnju trgovinu.

               (7)

               Francuskim planovima propisana je također infrastruktura objekata te oni moraju biti dovoljno prostrani kako bi se omogućilo uzorkovanje u higijenskim uvjetima i moraju imati opremu potrebnu za obavljanje veterinarskih pregleda kojima se potvrđuje da su ispunjeni zahtjevi Unije koji se odnose na žive životinje i proizvode životinjskog podrijetla, a tiču se javnog zdravlja i zdravlja životinja. Osim toga, uzorkovane, zadržane ili inspekcijski pregledane pošiljke čuvaju se u posebnim prostorijama i hladnjačama, a uz to postoje odgovarajući objekti za smještaj živih životinja dok se čekaju rezultati svih obavljenih pregleda.

               (8)

               Francuskim planovima propisuje se da je potreban dovoljan broj veterinarskog i tehničkog osoblja koje mora biti na raspolaganju za obavljanje veterinarskih pregleda, kako je predviđeno člankom 4. Direktive 91/496/EEZ i člankom 4. Direktive 97/78/EZ i u skladu je s odredbama Priloga I. Uredbi (EZ) br. 136/2004 i Uredbe (EZ) br. 282/2004.

               (9)

               Dok se veterinarski pregledi uglavnom obavljaju za sve pošiljke proizvoda životinjskog podrijetla, člankom 10. Direktive 97/78/EZ dopušteno je smanjenje učestalosti fizičkih pregleda nekih proizvoda životinjskog podrijetla koji su zajedno s relevantnom učestalosti fizičkih pregleda navedeni u Prilozima I. i II. Odluci Komisije 94/360/EZ od 20. svibnja 1994. o smanjenoj učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ (5). Radi usklađivanja s veterinarskim pregledima na granicama Unije ova smanjena učestalost može se primijeniti na veterinarske pošiljke kojima su odredišta u tri francuska prekomorska departmana.

               (10)

               Stručni sustav za kontrolu prometa Unije (Traces) koji je uspostavljen Odlukom Komisije 2004/292/EZ od 30. ožujka 2004. o uvođenju sustava Traces (6) se za države članice predviđa obaveza uvođenja i početka korištenja Tracesa, posebno kada je riječ o pošiljkama živih životinja i proizvoda životinjskog podrijetla koje dolaze iz trećih zemalja.

               (11)

               Uporaba sustava Traces prilikom uvoza živih životinja i proizvoda životinjskog podrijetla za svaku pošiljku zahtijeva izdavanje ZVDU-a. Te dokumente treba koristiti kako bi se osiguralo da uvezene pošiljke živih životinja ili proizvoda životinjskog podrijetla nisu otpremljene u ostala područja Unije i da su namijenjene samo za lokalnu uporabu.

               (12)

               Stoga je ovom Odlukom potrebno utvrditi ulazne točke u francuskim prekomorskim departmanima Guadalupeu, Martiniqueu i Francuskoj Gvajani i odrediti uvjete za njihov rad.

               (13)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U svrhu članka 13. Direktive 91/496/EEZ i članka 18. Direktive 97/78/EZ ovlaštene ulazne točke u francuskim prekomorskim departmanima navedene su u popisu koji se nalazi u Prilogu ovoj Odluci.
   Članak 2.
   1.   Za svaku ulaznu točku iz Priloga odgovorno je nadležno tijelo kojem su prema potrebi na raspolaganju službeni veterinari i imenovani tehničari.
   2.   Svaka ulazna točka ima objekte, opremu i osoblje potrebne za obavljanje veterinarskih pregleda pošiljaka živih životinja ili proizvoda životinjskog podrijetla za čiji su primitak određeni.
   Članak 3.
   Uvoznik ili njegov predstavnik mora:

               1.

               prije fizičkog dolaska pošiljke proizvoda obavijestiti nadležno tijelo odgovorno za tu ulaznu točku uporabom prvog dijela ZVDU-a u skladu s člankom 2. Uredbe (EZ) br. 136/2004 i koristeći sustav Traces u skladu s člankom 3. Odluke 2004/292/EZ;

               2.

               nadležno tijelo ulazne točke preko koje ulaze žive životinje jedan radni dan unaprijed obavijestiti o broju, vrsti i očekivanom vremenu dolaska upotrebom prvog dijela ZVDU-a u skladu s člankom 1. Uredbe (EZ) br. 282/2004 i koristeći sustav Traces u skladu s člankom 3. Odluke 2004/292/EZ;

               3.

               voditi registar koji je odobrilo nadležno tijelo koji sadrži podatke o količinama uvezenih proizvoda ili životinja te o imenu i adresi kupca (kupaca);

               4.

               obavijestiti kupca (kupce) da su proizvodi dobiveni od životinja ili proizvodi životinjskog podrijetla uvezeni samo za domaću potrošnju i za uzgoj i proizvodnju životinja te da ni u kojem slučaju ne smiju biti otpremljeni u ostala područja Unije;

               5.

               obavijestiti kupca (kupce) da u slučaju ponovne prodaje, kupac (kupci) mora (moraju) novog kupca (kupce) ako je (su) potonji komercijalni subjekt(i) upoznati s činjenicom da su proizvodi namijenjeni za lokalnu potrošnju te za uzgoj i proizvodnju životinja te da ih ni u kojem slučaju ne smiju otpremiti u ostale dijelove područja Unije.

         Članak 4.
   1.   Službeni veterinar uz pomoć imenovanih tehničara obavlja preglede na ulaznim točkama iz Priloga ovoj Odluci u skladu s člancima 4. Direktiva 91/496/EEZ i 97/78/EZ i u skladu s odredbama Priloga I. Uredbi (EZ) br. 136/2004 i Uredbe (EZ) br. 282/2004.
   2.   Fizički pregledi određenih proizvoda životinjskog podrijetla mogu se obavljati prema učestalosti određenoj Prilozima I. i II. Odluci 94/360/EZ.
   3.   Službeni veterinari osiguravaju da se svi podaci o živim životinjama i proizvodima životinjskog podrijetla koji se uvoze sadržani u ZVDU-u unose u sustav Traces u skladu s člankom 3. stavkom 2. Odluke 2004/292/EZ.
   4.   Službeni veterinari osiguravaju da se nakon obavljenih veterinarskih pregleda u relevantni ZVDU ovjereni pečatom koji pokazuje da su životinje ili proizvodi životinjskog podrijetla namijenjeni samo za lokalnu uporabu i da ni u kom slučaju ne smiju biti otpremljeni u ostala područja Unije.
   5.   Službeni veterinar redovno provodi inspekcijske preglede mjesta gdje su smještene uvezene životinje ili gdje se skladište proizvodi životinjskog podrijetla, kako bi provjerio poštuju li se zahtjevi za javno zdravlje i zdravlje životinja te da se pošiljke ne šalju u ostala područja Unije.
   Članak 5.
   Odredbe Direktive 91/496/EEZ, osim odredaba iz članka 6., i Direktive 97/78/EZ, osim odredaba iz članka 6., i dalje se primjenjuju.
   Članak 6.
   Francuska tijela poduzimaju odgovarajuće upravne ili kaznene mjere protiv svake fizičke ili pravne osobe koja krši odredbe ove Odluke.
   Članak 7.
   Ova Odluka stupa na snagu 1. ožujka 2012.
   Članak 8.
   Ova je Oduka upućena Francuskoj Republici.

      Sastavljeno u Bruxellesu 25. siječnja 2012.

            Za Komisiju

         John DALLI

            Član Komisije

      (1)  SL L 268, 24.9.1991., str. 56.

      (2)  SL L 24, 30.1.1998., str. 9.

      (3)  SL L 21, 28.1.2004., str. 11.

      (4)  SL L 49, 19.2.2004., str. 11.

      (5)  SL L 158, 25.6.1994., str. 41.

      (6)  SL L 94, 31.3.2004., str. 63.
   PRILOG

      POPIS ODOBRENIH ULAZNIH TOČAKA

               1.

               2

               3

               4

               5

               Guadeloupe — port de Baie-Mahault

               FR09600

               P

               HC, NHC

               Guadeloupe — aéroport des Abymes

               FR09600

               A

               HC, NHC-NT

               Martinique — port de Fort-de-France

               FR09700

               P

               HC, NHC-T(CH), NHC-NTn

               Martinique — aéroport Aimé Césaire

               FR09700

               A

               HC-T(CH), HC-NT, NHC-T(CH), NHC-NT

               O, E

               Francuska Gvajana — St Georges-de-l’Oyapock

               FR09800

               R

               HC, NHC

               O

      Napomene i kratice:

               1

               =

               Ime

               2

               =

               oznaka Traces lokalne veterinarske jedinice

               3

               =

               vrsta: A = zračna luka, P = luka, R = cesta

               4

               =

               proizvodi

                           HC

                           =

                           svi proizvodi za prehranu ljudi

                           NHC

                           =

                           ostali proizvodi koji nisu namijenjeni za prehranu ljudi

                           NT

                           =

                           bez temperaturnih zahtjeva

                           T

                           =

                           smrznuti/rashlađeni proizvodi

                           T(FR)

                           =

                           smrznuti proizvodi

                           T(CH)

                           =

                           rashlađeni proizvodi

               5

               =

               Žive životinje

                           E

                           =

                           registrirani kopitari kako je određeno Direktivom 90/426/EEZ (1)

                           O

                           =

                           ostale žive životinje (uključujući životinje u zoološkim vrtovima) osim E i U (papkari i kopitari kao što su goveda, svinje, ovce, koze te divlji i domaći kopitari)

      (1)  Direktiva Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (SL L 224, 18.8.1990., str. 42.).